armvectores/hy_wikipedia_2023 huggingface dataset:
Կվալսուն

Կվալսուն (նորվ.՝ Kvalsund), կոմունա (համայնք) Նորվեգիայի Ֆինմարք ֆյուլքեյում (մարզում)։ Կոմունայի վարչական կենտրոնը Կվալսուն քաղաքն է։ Պաշտոնական լեզուն համարվում է  Բուկմոլը։ Զբաղեցնում է 1844.02 կմ² տարածք։


== Կվալսունի զինանշանը ==
Կվալսուն կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա՝ կենտրոնական մասում պատկերված են սպիտակ գույնի 3 ատ ձուկ՝ գլուխները ուղղված դեպի կենտրոն։


== Բնակչություն ==
Համաձայն 2016 թվականի մարդահամարի տվյալների՝ Կվալսուն կոմունայում բնակվում է 1101 մարդ։ Վերջին 60 տարում բնակչության թվաքանակի նվազում է գրանցվել։


== Տնտեսություն ==
Կվալսուն կոմունանյի տնտեսության հիմնական ճյուղերն են նավագնացությունն ու ձկնաարդյունաբերությունը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-05-13 at the Wayback Machine. (նորվեգերեն)
Կաշուեյրինյա (Տոկանտինս)

Կաշուեյրինյա (Տոկանտինս)  (պորտ.՝ Cachoeirinha), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 2430 մարդ՝ 2006 թվականի տվյալներով։ Գրավում է 352,343 կմ2 տարածք։ Բնակչության խտությունը՝ 6,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 3.763.665,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.677,96 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,639 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Կաշուեյրինյայի (Տոկանտինս) մասին
Խաղաղության և համաձայնության պալատ

Խաղաղության և համաձայնության պալատ, բրգաձև շինություն, որը ստեղծվել է Ղազախստանի մայրաքաղաք Նուր-Սուլթանում ճարտարապետ Նորման Ֆոսթերի կողմից հատուկ «Համաշխարհային և ավանդական կրոնների առաջնորդների համագումարի» անցկացման համար։


== Պատմություն ==

Խաղաղության և համաձայնության պալատի նախագծի հեղինակը բրիտանացի ճարտարապետ Նորման Ռոբերտ Ֆոսթերն է։ Բուրգի շենքը կառուցվել է թուրքական «Սեմբոլ Ինշաաթ» շինարարական ընկերության կողմից։
Բուրգի կառուցումն ավարտվել է 2006 թվականին, իսկ համերգասրահը բացել է Մոնսերատ Կաբալյեն։
Խաղաղության և համաձայնության պալատը մայրաքաղաքի տեսարժան վայրերից մեկն է։ Բուրգը դարձել է տարբեր կրոնների, էթնիկ խմբերի և մշակույթների միասնության, ժողովրդի և պետության, ամբողջ աշխարհի խորհրդանիշը։ Խաղաղության և համաձայնության պալատի ստեղծման գաղափարը պատկանում է Ղազախստանի Հանրապետության նախագահ Նազարբաևին։ Վերջինս այն ներկայացրել է 2003 թվականի սեպտեմբերի 23-24-ը Աստանայում կայացած «Համաշխարհային և ավանդական-ազգային կրոնների առաջին համագումարի» ժամանակ։ 2006 թվականին Խաղաղության և համերաշխության պալատը ընդունել է երկրորդ համագումարի պատվիրակության անդամներին և մասնակիցներին։


== Նկարագրություն ==
Բուրգը կրոնական արարողությունների և հանդուրժողականության կենտրոն է։
Բուրգի տարածքը 28 հազար մ2 է։ Խաղաղության և համերաշխության պալատը համալրված է ժամանակակից սարքավորումներով հագեցած կոնֆերանս սրահներով և ցուցահանդեսային տարածքներով, արվեստի, պատկերասրահներով։
Օպերային դահլիճում տեղավորվում է 1302 հանդիսատես, կա 20 դիմահարդարման սենյակ։ Դահլիճի ինտերիերը բոսորագույն-ոսկեգույն երանգների մեջ է, իսկ վերևում կա արև-պատուհան։ 80 մարդու համար նախատեսված նվագախմբային փոսով և 2,8 մետր խորությամբ բեմը նախատեսված է տարբեր մակարդակի բեմադրությունների համար։
«Քեոփս Ատրիում» դահլիճը, որը զբաղեցնում է ավելի քան 2000 մ2 տարածք և բաղկացած է 4 հարակից պատկերասրահից, պատրաստ է միաժամանակ տեղավորել 1000 հյուր։ Դահլիճի պատկերասրահում ներկայացվում է «Մինչև 2030 թվականը Աստանայի զարգացման հիմնական ծրագիրը»։
Վերին հարկում «Բնօրրան» դահլիճն է՝ ապակյա գմբեթով, որտեղ պատկերված է Ղազախստանի Հանրապետության տարբեր ժողովուրդներին խորհրդանշող 130 աղավնի։
Մայրաքաղաքի հյուրերն ու բնակիչները արվեստի գործերին ծանոթանում են «Кұланшы» ժամանակակից արվեստի կենտրոնում և «Шежіре» պատկերասրահում։ Դրանցում անցկացվում են Ղազախստանի, մոտակա և հեռավոր արտասահմանյան երկրների արվեստագետների աշխատանքների ցուցահանդեսներ և ստեղծագործական երեկոներ։


== Ծանոթագրություններ ==


== Գրականություն ==
Дворец мира и согласия Archived 2019-07-19 at the Wayback Machine. на страницах Национальной энциклопедии Казахстана


== Արտաքին հղումներ ==
Պալատի պաշտոնական կայք Archived 2021-02-27 at the Wayback Machine.
Բուրգի նկարագրությունը Foster + Partners կայքում
3D ուրվանկարներ Google Street View - Центральный вход | Атриум | Апекс | Տեսարան կամրջից
Համաշխարհային և ավանդական կրոնների առաջնորդների կոնգրեսի կայք
Մուրապտալ

Մուրապտալ (ռուս.՝ Мураптал, բաշկիրերեն՝ Мораптал), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Silk City

Silk City (անգլ. թարգմանաբար՝ «Մետաքսե քաղաք»), բրիտանո-ամերիկյան սուպերխումբ/դուո, որը կազմված է էլեկտրոնային երաժշտության պրոդյուսերներ Մարկ Ռոնսոնից և Դիպլոյից։ Դուոն համագործակցել է այնպիսի արտիստների հետ, ինչպիսիք են Դուա Լիպան, Դանիել Մերիվեզերը, Mapei-ը, GoldLink-ը և Desiigner-ը։


== Պատմություն ==
2018 թվականի հունվարի 2-ին ամերիկացի դիջեյ և երաժշտական պրոդյուսեր Դիպլոն, ինչպես նաև անգլո-ամերիկացի երաժիշտ, դիջեյ, երգերի հեղինակ և պրոդյուսեր Մարկ Ռոնսոնը հայտարարել են Silk City անվամբ նոր նախագծի մասին։ 2018 թվականի մայիսի 25-ին դուոն թողարկել է իր դեբյուտային սինգլը՝ «Only Can Get Better»-ը Դանիել Մերիվեզերի մասնակցությամբ։ Երկրորդ սինգլը՝ «Feel About You»-ն Mapei-ի մասնակցությամբ թողարկվել է 2018 թվականի հուլիսի 20-ին։ Երրորդ՝ «Loud» սինգլում Դիպլոն վերամիավորվել է նախկին գործընկերներ GoldLink-ի և Desiigner-ի հետ։
Նրանց չորրորդ և վերջին սինգլը «Electricity»-ն է՝ բրիտանացի երգչուհի Դուա Լիպայի մասնակցությամբ և թողարկվել է 2018 թվականի դեպտեմբերի 6-ին։ Երաժշտական տեսահոլովակը թողարկվել է նույն օրը։ Այն արժանացել է Գրեմմի մրցանակի «Լավագույն պարային ձայնագրություն» անվանակարգում։


== Սկավառակագրություն ==


=== Մինի ալբոմներ ===


=== Սինգլներ ===


=== Ռեմիքսներ ===


== Մրցանակեր ==


== Ծանոթագրություններ ==


== Արտաքին հղումներ ==
Պաշտոնական կայք
Մեդեյնա

Մեդեյնա կամ Մեդեյնե (անունը ծագել է medis (ծառ) և medė (անտառ) բառերից, հաճախ շփոթվում է Ժվորունեի կամ Ժվորունայի հետ (գալիս է žvėris (գազան) բառից), անտառների, ծառերի և կենդանիների աստվածուհի, լիտվական դիցաբանության գլխավոր աստվածություններից մեկը։ Համապատասխանում է լատվիական դիցարանի Մեցա Մատե աստվածությանը։ Սրբազան կենդանին նապաստակն է։
Ամենավաղ հիշատակությունը պահպանվել է 13-րդ դարից Հիպատևյան ձեռագրում, որտեղ նկարագրված են 1252 թվականի իրադարձությունները։ Անունն առկա է Մինդովգ արքայի պաշտած հեթանոսական աստվածների թվարկման մեջ։ Ձեռագրում հիշատակված է Մեդեյնան և անանուն նապաստակ աստվածուհին։ Կան կարծիքներ, որ Մեդեյնան հենց նապաստակ աստվածուհու անունն է, որոշ մասնագետներ էլ կարծում են, որ դրանք երկու առանձին աստվածություններ են։
Հովհաննես Մալալասի ժամանակագրության մեջ (1261 թվական) Մեդեյնայի փոխարեն հիշատակված են Ժվորունան և ևս երեք այլ աստվածություններ։ 15-րդ դարի լեհ պատմագիր Յան Դլուգոշը համեմատել է Մեդեյնային հռոմեական Դիանայի հետ։ Նրան հիշատակել են նաև Միկալոյուս Դաուկշան, Յան Լասիցկին, Բիխովցի ժամանակագրությունում։
Որպես դիցարանի աստվածուհի՝ Մեդեյնան իրենից ռազմական հետաքրքրություն է ներկայացրել զինվորների համար և ավելի ուշ փոխարինվել է Ժեմինայով, որը երկրի աստվածությունն էր և գյուղացիների համար ուներ գյուղատնտեսական նշանակություն։
Ալգիրդաս Յուլիուս Գրեյմասի կարծիքով՝ Մեդեյնան պատկերվել է միայնակ, զգացմունքային, գեղեցիկ, սակայն ամուսնանալ չցանկացող աղջիկ, որսորդուհի կամ գայլուհի (Վիլկմերգե՝ երիտասարդ գայլուհի)։ Համաձայն հեղինակի՝ Մեդեյնան կարող էր լինել և՛ աստվածային, և՛ դիվային գծերով։ Նրա պաշտամունքը չէր օգնում որսորդներին, բայց պաշտպանում էր անտառը։
Համարվում է, որ որոշ սրբազան քարեր, որոնք կոչվել են «նապաստակի ներբաններ», եղել են Մեդեյնայի պաշտամունքի վայրերը։
Քրիստոնեացումից հետո Լիտվայում Մեդեյնայի պաշտամունքն աստիճանաբար մարել է, նրա կարգավիճակը համեմատվել է անտառների ոգի Լաումայի հետ։
Մեդեյնան համեմատության եզրեր ունի նաև հունական Արտեմիսի և հռոմեական Դիանայի հետ, այդ իսկ պատճառով երբեմն կոչվել է նաև Դիանա։


== Ծանոթագրություններ ==
Զերվանդանց

Զերվանդանց, գյուղ Արևմտյան Հայաստանում, Վանի վիլայեթի Վանի գավառում։ Գտնվել է Վան քաղաքից 4 կմ արևելք՝ սարավանդի վրա։


== Պատմություն ==
Բնակչությունը մասնակցել է Վանի ինքնապաշտպանական կռիվներին։ Գյուղն ավերվել, իսկ բնակչության մի մասը թուրքերի ձեռքով կոտորվել է 1915 թվականի Մեծ եղեռնի ժամանակ։ Փրկվածները նահանջող ռուսական զորքի և հայ կամավորական ջոկատների ուղեկցությամբ գաղթել են Արևելյան Հայաստան։ Հետագայում այստեղ բնակություն են հաստատել թուրքերը։


== Բնակչություն ==
20-րդ դարի սկզբին ուներ 50 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, արհեստներն ու այգեգործությունն էր։


== Պատմամշակութային կառույցներ ==
Զերվանդանցն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
1966-67 NBA մրցաշրջան

1966-67 NBA մրցաշրջան, դարձել է Բասկետբոլի ազգային ասոցիացիայի 21-րդ մրցաշրջանը։ Մրցաշրջանի չեմպիոնը դարձել է «Ֆիլադելֆիա-76» ակումբը։ Եզրափակչում՝ վեց խաղերի արդյունքում, «Սելտիքս»-ը հաղթել է «Սան Ֆրանցիսկո Ուորիորս»-ին։
1966 թվականի NBA դրաֆթի «Նյու Յորք Նիքս» ակումբի կողմից՝ առաջին համարի ներքո ընտրվել է թեթև հարձակվող Քեզի Ռասելը։ Դրաֆթի ժամանակ 2-րդ համարի ներքո ընտրվել է Դեյվ Բինգը, 4-րդ համարի ներքո՝ Լու Հադսոնը, իսկ 7-րդ համարի ներքո՝ Ջերի Չամբերսը։
Այս մրցաշրջանի ընթացքում դեբյուտել է Չիկագո Բուլս ակումբը։ Այս մրցաշրջանից սկսած ակումբները 80-ի փոխարեն սկսեցին անցկացնել 81 խաղ։


== Պարբերական առաջնություն ==
Հ = Հաղթանակներ, Պ = Պարտություններ, Տ% = Հաղթած խաղերի տոկոս


== Փլեյ Օֆֆ ==


== Ցուցանիշներով առաջնորդներ ==


== Մրցանակներ՝ ըստ մրցաշրջանի արդյունքներ ==
NBA ամենաարժեքավոր խաղացող: Ուիլթ Չեմբեռլեն, Ֆիլադելֆիա-76
NBA տարվա սկսնակ: Դեյվ Բինգ, Դետրոյթ Փիստոնս
Տարվա մարզիչ: Ջոնի Քեր, Չիկագո Բուլս


== Աղբյուրներ ==
1966-67 NBA Season Summary Archived 2012-10-17 at the Wayback Machine.
Կռունկներ

Կռունկներ (լատ.՝ Gruidae), թռչունների ընտանիք։


== Ընդհանուր բնութագիր ==
Խոշոր են, մարմնի բարձրությունը կանգնած վիճակում՝ 90 սմ –155 սմ, ոտքերն ու պարանոցը երկար են։ Առջևի մատները հիմքում միացած են թաղանթով։ Պոչը կարճ է։ Էգի և արուի փետուրները միագույն են։ Ապրում են բաց տարածություններում, տափաստաններում, ճահիճներում, տունդրաներում։ Բնադրում են գետնին, դնում 1-3 ձու։ Հյուսիսային տեսակները չվող են։ Ապրում են առանձին զույգերով, սակայն չուի և ձմեռման ժամանակ երամներ են կազմում։ Ձագերին խնամում են և էգը, և արուն։ Սնվում են բուսական (սերմեր, հատապտուղներ, բույսերի արմատներ ու ընձյուղներ) և կենդանական (միջատներ, փափկամորթներ, մանր կրծողներ) կերով։ Կռունկների քանակը խիստ կրճատվել է ճահիճների չորացման և խոպան հողերի յուրացման հետևանքով, առանձին տեսակներ լրիվ անհետացման սպառնալիքի տակ են։ Հայտնի է 15 տեսակ, որից 5-ը՝ նախկին ԽՍՀՄ-ում, 3-ը՝ ՀՀ-ում։ 


== Ծանոթագրություններ ==
Պեչեսկոե

Պեչեսկոե (ուկրաիներեն՝ Печеське), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Պեչեսկոե գյուղում բնակվում էր 600 մարդ։ Բնակավայրը զբաղեցնում է 1568 կմ² տարածք։ Բնակչության խտությունը կազմում էր 382,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մենիլ Սելիեռ

Մենիլ Սելիեռ (ֆր.՝ Mesnil-Sellières), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 545 մարդ, բնակչության խտությունը` 64.65 մարդ/կմ²։ Բնակավայրը զբաղեցնում է 8.43 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 70 կմ հարավ, Տրուա քաղաքից` 12 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 357 աշխատունակ (15-64 տարեկան)  բնակիչ, որոնցից ակտիվ էին 295-ը, իսկ ոչ ակտիվները` 62։ Ակտիվության ցուցանիշը կազմում է 82,6 %։ 295 աշխատունակ մարդկանցից աշխատել է 276 անձ (146 տղամարդ և 130 կին)։ Գործազուրկ են եղել 19 անձ (9 տղամարդ և 10 կին)։ 62 անաշխատունակներից 27-ը եղել են աշակերտներ կամ ուսանողներ, 20-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յակտի-Կուլ (գյուղ, Գաֆուրիյսկի շրջան)

Անվան այլ կիրառումների համար տե՛ս՝ Յակտի-ԿուլՅակտի-Կուլ (ռուս.՝ Якты-Куль, բաշկիրերեն՝ Яҡтыкүл), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 64 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1394) Ալգոա

(1394) Ալգոա (անգլ.՝ Algoa), աստերոիդ աստերոիդների հիմնական գոտում։ Հայտնաբերվել է 1936 թվականի հունիսի 12-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,438816 ա. մ., առավելագույնը մոտենում է 2,251 ա. մ. հեռավորության վրա և հեռանում 2,6266 ա. մ.։ Արեգակի շուրջ մեկ ամբողջական պտույտ է կատարում 1391,13 երկրային օրվա ընթացքում, իր ուղեծրով շարժվելով միջինում 0,258783 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1394) Ալգոա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փերիա

Փերիան (պարսկերեն՝ فریدن, կարդ․՝ Ֆերեյդան, վրացերեն՝ ფერეიდანი, կարդ․՝ Փերեյդանի) Իրանի Սպահան նահանգում գտնվող գավառ է, որը Շահ Աբբասի գաղթից հետո մինչ քսաներորդ դար Պարսկաստանի ամենահայաբնակ գավառն է եղել։ Գավառում և շրջակայքում ապրել են նաև պարսիկներ, լոռեր, թրքեր, Շահ Աբբասի գաղթեցրած վրացիներ, և այլք։

Փերիա գավառը գտնվում է Սպահան քաղաքից 150 կմ արևմուտք, ծովի մակերևույթից 2200 մ միջին բարձրության վրա։ Արևելքից սահմանակից է Քեարվանդ գավառին, արևմուտքից՝ Բուրվարի, հյուսիսից՝ Խոնսար և Գոլփայգան, իսկ հարավից՝ Չարմահալ գավառներին։
Ունեցել է 57 հայաբնակ գյուղեր, որոնցից մինչև 1946 թվականը կանգուն էին 24-ը։ Այդ գյուղերից են ՝ Ադիգան, Ազնավուլ, Բժկերտ, Բոլորան, Դաջան, Դրախտակ, Խոյգան Վերին և այլն։ Փերիայից 1946 թվականին ամբողջությամբ Հայաստան են ներգաղթել վեց գյուղեր։ 1967 թվականին հայաբնակ էին 17 գյուղեր։ Ներկայումս ամբողջությամբ հայաբնակ է միայն Բոլորանը։
1967 թ. տվյալներով բնակչության քանակը ըստ գյուղերի՝

Բոլորան - 970
Դաջան - 57
Դրախտակ - 15
Վերին Խոյգան - 1162
Խունգ - 585
Հադան - 470
Հազարջրիբ -990
Ղալամելիք - 134
Ղարղուն - 840
Միլակերտ - 760
Նամակերտ - 980
Շահբուլաղ - 210
Շուրիշկան -750
Չիգան - 250
Սանգիբարան - 1170
Սնկերտ - 345
Սվարան - 600ընդամենը՝ 1530 տուն, 10.288 շունչ։


== Տես նաև ==
Սպահան
Նոր Ջուղա
Սուրբ Ամենափրկիչ Վանք


== Արտաքին հղումներ ==
Դիոնիսիոս (Հռոմի պապ)

Դիոնիսիոս (լատ.՝ Dionysius, մոտ 200, Հռոմեական կայսրություն - դեկտեմբերի 26, 268, Հռոմ, Հռոմեական կայսրություն), Հռոմի եպիսկոպոս 259 թվականի հուլիսի 22-ից մինչև 268 թվականի դեկտեմբերի 26-ը։


== Կենսագրություն ==
Հավանաբար ծնվել է Մեծ Հունաստանում։ Դիոնիսիոսն ընտրվել է Հռոմի պապ 259 թվականին՝ 258 թվականին Սիքստոս II-ի նահատակվելուց հետո։ Քրիստոնյաների դեմ հալածանքների պատճառով առաջացած դժվարությունների պատճառով Հռոմի նոր պապ Սուրբ Աթոռը մնում է ազատ մոտավորապես մեկ տարի։ Երբ հալածանքները դադարել են, Դիոնիսիոսը հռչակվել է Հռոմի եպիսկոպոս։ 260 թվականին կայսր Վալերիանոս I-ը՝ հալածանքների նախաձեռնողը, գերի է վերցվել և սպանվել Պարսկաստանի թագավորի կեղմից։ Նոր կայսր Գալիենոս հրապարակել է կրոնի հանդուրժողականության, եկեղեցիների և գերեզմանների վերականգնման մասին հրամանագիր, ինչի արդյունքում շուրջ 40 տարի ձգվել է «Փոքր խաղաղությունը եկեղեցում»։
Նոր Հռոմի պապի առջև ծառացել է հռոմեական եկեղեցու վերակազմակերպման խնդիրը, որն առաջնային խնդիր էր դարձել։ Ալեքսանդրիայում կատարվող հավատացյալների բողոքի գործողությունների պատճառով նա եպիսկոպոս Դիոնիսիոսից պահանջել է բացատրություն տալ Աստծո և Լոգոսի միջև փողհարաբերությունների վերաբերյալ ուսմունքի առթիվ, որոնք ի վերջո տրամադրվել են։
Դիոնիսիոսը նյութական օգնություն է ցույց տվել Կապադովկիայի եկեղեցիներին, որ տուժել էին գոթերի հարձակումների և թալանի պատճառով, և ուղարկել մեծ գումարներ։ Նա նաև բացահայտեց սավելիանոսականներին։ Նրա հեղանակությունը պահպանվել է նաև մահվանից հետո. հիշատակվում է Բարսեղ Կեսարացու գործերում, հատկապես նրան բարձր է գնահատել կարմելիտների միաբանությունը։
Դիոնիսիոսը կարգ է սահմանել եկեղեցում և հասել հեթանոսների և քրիստոնյաների հաշտության, որը տևել է մինչև 303 թվականը։ Նա մահացել է 268 թվականի դեկտեմբերի 26–ին։
Գեղանկարչության մեջ նա ավանդաբար պատկերվում է պապական զգեստավորմամբ և գիրքը ձեռքին։


== Արտաքին հղումներ ==
«Դիոնիսիոս»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==
Հայ Առաքելական եկեղեցու ժողովներ

Հայ Առաքելական եկեղեցու ժողովներ, Հայ Առաքելական Եկեղեցու կողմից գումարված եկեղեցական ժողովներ, որոնց ընթացքում կանոնակարգվել են Հայ եկեղեցու դավանությանը, ծիսակարգին ու գործունեության այլ ոլորտներին առնչվող հարցեր։


== Հայ Առաքելական եկեղեցու ժողովների ցանկը ==
Աշտիշատի Ա ժողով (352 թ.)
Աշտիշատի Բ ժողով (354 թ.)
Աշտիշատի Գ ժողով (435 թ.)
Շահապիվանի ժողով (444 թ.)
Արտաշատի ժողով (449 թ.)
Դվինի Ա Ժողով (506 թ.)
Դվինի Բ ժողով (554 թ.)
Դվինի Գ ժողով (609-610 թթ.)
Կարնո ժողով (633 թ.)
Դվինի Դ ժողով (645 թ.)
Դվինի Ե ժողով (648 թ.)
Պարտավի Ա ժողով (709 թ.)
Դվինի Զ ժողով (719-720 թթ.)
Մանազկերտի ժողով (719 թ.)
Պարտավի Բ ժողով (768 թ.)
Շիրակավանի ժողով (862 թ.)
Հարքի Ա ժողով (1002 թ.)
Հարքի Բ ժողով (1051 թ.)
Սեւ Լեռան ժողով (1114 թ.)
Հռոմկլայի ժողով (1179 թ.)
Տարսոնի ժողով (1196 թ.)
Սսի Ա ժողով (1204 թ.)
Սսի Բ ժողով (1243 թ.)
Սսի Գ ժողով (1251 թ.)
Սսի Դ ժողով (1289 թ.)
Սսի Ե ժողով (1307 թ.)
Սսի Զ ժողով (1309 թ.)
Ադանայի ժողով (1316 թ.)
Սսի Է ժողով (1345 թ.)
Սսի Ը ժողով (1361 թ.)
էջմիածնի ժողով (1441 թ.)


== Տես նաև ==
Տիեզերական ժողովներ


== Արտաքին հղումներ ==
Հայաստանյայց Առաքելական Սուրբ Եկեղեցու ժողովների մասին՝ «Հայաստանի կրոնները» կայքում
Միդլսեքս շրջան (Կոնեկտիկուտ)

Անվան այլ կիրառումների համար տե՛ս՝ Միդլսեքս շրջան (այլ կիրառումներ)Միդլսեքս շրջան (անգլ.՝ Middlesex County), ԱՄՆ Կոնեկտիկուտ նահանգի 9 վարչական միավորներից մեկը։ Ընդհանուր տարածությունը 956 կմ² է, բնակչությունը՝ 165676 մարդ (2010 թ. տվյալներով)։ Շրջկենտրոնն է Միդլթաուն բնակավայրը։ Կազմավորվել է 1785 թ.։
Կիչի (այլ կիրառումներ)

Կիչի, կարող է վերաբերել՝

Կիչի - գետ Ռուսաստանում, Կաբիրզայի վտակը
Կիչի - գետ Ռուսաստանում, Պուրլայի վտակը
Բալնո սյուր Լեն

Բալնո սյուր Լեն (ֆր.՝ Balnot-sur-Laignes), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 159 մարդ, բնակչության խտությունը` 15.70 մարդ/կմ²։ Բնակավայրը զբաղեցնում է 10.13 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 37 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 102 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 21։ Ակտիվության ցուցանիշը կազմում է 79,4 %։ 81 աշխատունակ մարդկանցից աշխատել է 78 անձ (42 տղամարդ և 36 կին)։ Գործազուրկ են եղել 3 անձ (1 տղամարդ և 2 կին)։ 21 անաշխատունակներից 10-ը եղել են աշակերտներ կամ ուսանողներ, 6-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժողովածու (712)

Ձեռագրի անվանումը (712), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 712 թվի տակ։ Ձեռագիրը գրվել է 16֊րդ դարում Մարտիրոս աբեղա գրիչի կողմից։ Գրված է թղթի վրա, որը ունի 15,5×10,3 չափս։ Ձեռագիրը կազմված է 102 թերթից։ Գրված է միասյուն, բոլորագրով։ Կազմը` կաշեպատ տախտակ դրոշմազարդ, աստառը՝ վանդակազարդ կտավ։ Հիշատակարաններ՝ 24բ։


== Բովանդակություն ==
Եփրեմի Յաղագս ապաշխարութեան։
Խրատ կրոնաւորաց։
Թուղթ երկնառաք։
Յակոբայ Տեառնեղբօր Պատմութիւն և կտակ չարչարանացն Քրիստոսի։


== Ծանոթագրություններ ==
Հնչյունատարբերիչ նշաններ

Հնչյունատարբերիչ կամ դիակրիտիկ նշաններ (հին հունարեն՝ διακριτικός — «տարբերելու համար ծառայող»), նշաններ, որոնք միանալով այբուբենի որևէ տառին՝ նրան տալիս են մեկ այլ ինքնուրույն հնչյունի (հնչույթի) կամ միևնույն հնչյունի (հնչույթի) նրբերանգի արժեք։
Հնչյունատարբերիչ նշանները կարող են դրվել տառի վերևից (չեխ․ ё «չ», ռուս, й «յ»), ներքևից (ֆրանս․ ç, «ս»)․ կողքից
(а։, «աա») և մեջտեղից՝ կիսելով տառը՝ ł, ǿ (կոշտ լ և օ)։ Հնչյունատարբերիչ նշաններից է նաև շեշտը, որը, դրվելով տառի վրա, կարող է փոխել հնչույթի արժեքը (օրինակ, ֆրանսերենում é, è, և e)։
Որոշ այբուբեններում հնչյունատարբերիչ նշաններից մի քանիսն օգտագործվում են որպես պարտադիր նշան։ Ավելի հաճախ գործածվում են հնչյունագրության ժամանակ՝ ճշտելով հնչյունի որակը։ Այս նեղ հնչյունաբանական տառադարձումը կիրառվում է լեզուների գործնական դասավանդման մեջ։ Լայն տարածում է ստացել Միջազգային հնչյունաբանական ասոցիացիայի (ՄՀԱ= IPA)
ընդունած հնչյունատարբերիչ նշանների ցանկը։


== Ծանոթագրություններ ==
Տոտա

Տոտա (իսպ.՝ Lago de Tota), մեծ լիճ, Կոլումբիա։ Գտնվում է Բայոքայի արևելքում և նրա մեջ թափվում է Ուպիա գետը։
Լճի մոտ գտնվող խոշոր քաղաքը Ակվիտանիան է, որը գտնվում է նրա արևելյան կողմում։ Մոտակայքում գտնվող մյուս գյուղերը ներառում են Տոտան, Իզան և Կուեստիվան։
Թոթա լիճը Մուիսկայի մշակույթի համար կարևոր կրոնական կենտրոն էր։ Տոտա անվանումը գալիս է Մուիսկայի լեզվից և, ըստ լեզվաբան Մարիանա Էսպիտանոյի, նրա հիմնական անունը վերաբերում է «Աստղագիտական, աստղադիտարան» բառերին։ Կան լեգենդներ, որոնք վերաբերում են լճի ձևավորմանը։
Տոտա լճի շրջակայքը Կոլումբիայի սոխ արտադրող խոշոր շրջաններից մեկն է։ Լճի արևմտյան ափը կոլումբիացիների համար հանրաճանաչ զբոսաշրջային վայր է։
13 °C ջրի ջերմաստիճանը թույլ է տվել ստեղծել արժեքավոր ձկնորսական վայրեր։ Տեղական ձկնատեսակների նկատմամբ, գիշատիչները, այժմ գնում են ոչնչացման։
Տոտա լճի ջուրը համարվում է վտանգավոր մի շարք թռչնատեսակների համար, ներառյալ կոլումբիական կոպիտ բադը, Բոգոտյան բադը և Ապոլինար ճնճղուկը։ Կոլումբիական գրեյբը, որի տեսողությունը համարվում է թույլ, նույնպես գտնվում էր Տոտա լճում։


== Ստուգաբանություն ==
Մուիսքա ժողովրդի լեզվով, Տոտա նշանակում է «գետի ագարակներ»։


== Աշխարհագրություն ==
Տոտա լիճը ունի 55.1 կիլոմետր քառակուսի (21.3 քմ) մակերես՝ 11,8 կմ երկարությամբ, 6.2 կմ լայնությամբ և 58 մ խորությամբ, որը Կոլումբիայի ամենամեծ բնական լիճն է։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
(Իսպաներեն) Lake Tota in the Province of Sugamuxi - videos and more information - accessed 02-05-2016
Ֆերդինանդ III (Կաստիլիայի թագավոր)

Ֆերդինանդ III (Իսպաներեն` Fernando III, օգոստոսի 5, 1199(1199-08-05), Սամորա, Կաստիլիա և Լեոն, Իսպանիա - մայիսի 30, 1252, Սևիլյա, Կաստիլիա և Լեոն), նաև անվանել են Սուրբ (el Santo), եղել է Կաստիլիայի թագավոր 1217 թվականից և Լեոնի թագավոր 1230 թվականից, ինչպես նաև Գալիսիայի թագավոր 1231 թվականից: Նա Լեոնի թագավոր Ալֆոնսո IX-ի և Կաստիլիայի թագուհի Բերենգարիայի որդին էր: Իր երկրորդ ամուսնության արդյունքում նա նաև Օմալի կոմսն էր: Ֆերդինանդ III-ը Կատիլիայի ամենահաջող արքաներից մեկն էր, ով ոչ միայն միայն միավորեց Կաստիլիայի և Լեոնի թագավորությունները, այլ նաև ամենամեծ ներդրումն ունեցավ Ռեկոնկիստայում:
Ռազմական և դիվանագիտական գործողությունների արդյունքում Ֆերդինանդը մեծացրեց Կաստիլիայի ազդեցությունը հարավային Իսպանիայում` նվաճելով Ալ-Անդալուսի ամենամեծ և ամենաին քաղաքները, ներառյալ հին Անդալուսական մայրաքաղաքներ Կորդովան և Սևիլյան և հիմնադրելով Կաստիլիայի պետության սահմանները հաջորդ երկու հարյուրամյակի համար:
Ֆերդինանդը սրբացվեց 1671 թվականին Հռոմի պապ Կլիմենտ X-ի կողմից և իսպաներենով նա հայտնի է որպես Fernando el Santo, San Fernando կամ San Fernando Rey: Բնակավայրեր ինչպիսիք են Սան Ֆերնանդո (Պամպագանա)-ն, Սան Ֆերնանդո (Լա Յունիոն)-ը Ֆիլիպիններում և Կալիֆոռնիայի, Սան Ֆերնանդո Սիթին ու Սան Ֆերնանդո Հովիտը անվանվել են նրա պատվին:


== Վաղ կյանք ==
Ֆերդինանդի ծննդյան ստույգ ամսաթիվը անհայտ է: Ենթադրվում է, որ նա ծնվել է 1199 կամ 1198 թվականին, չնայած վերջին հետազոտողները հիմնականում պնդում են, որ նա ծնվել է 1201 թվականի ամռանը:  Ֆերդինանդը ծնվել է Վալպարաիսոյի վանքում (Պելեաս դե Արիբա, որն այժմ Սամորա պրովիցիայում է):
Որպեսեոնի թագավոր Ալֆոնսո IX-ի և Կաստիլիայի թագուհի Բերենգարիայի որդի Ֆերդինանդը հանդիսանում էր երկու կողմերի գահի ժառանգորդ, քանի որ նրա հորական պապմն էր Լեոնի թագավոր Ֆերդինանդ II-ն էր և մորական պապը` Կաստիլիայի թագավոր Սանչո III-ը, ովքեր Ալֆոնսո VII-ի որդիներն էին և ժառանգորները: Ֆերդինանդը ուներ նաև այլ թագավորական նախնիներ իր հորական տատը Պորտուգալիայի թագուհի Ուրրակա Պորտուգալացին էր, իսկ մայրական տատը` Էլեանոր Անգլիացին,  Հենրի II Պլանտագենետի դուստրը:
Իր ծննդյան օրվանից մինչև 1204 թվականը նա նշանակվել էր որպես Լեոնի թագավորության ժառանգորդ հոր կողմից և Կաստիլիայի թագավորության ժառանգորդ մոր կողմից, չնայած նա Ալֆոնսո IX-ի երկրորդ որդին էր: Ալֆոնսո IX-ը արդեն ուներ որդի և երկու դուստր առաջին ամուսնությունից Թերեզա Պորտուգալացուց, սակայն այդ ժամանակ նա չէր ճանաչում իր առաջին որդուն (ում անունը նույնպես Ֆերդինանդ էր) որպես ժառանգորդ: Այնուամենայնիվ կաստիլիացիները նրա ավագ որդի Ֆերդինանդի մեջ ավել մեծ ներուժ էին տեսնում քան Բերենգարիայի որդու միջև:
Ֆերդինանդի ծնողների միջև ամուսնությունը չեղարկվեց Հռոմի պապ Իննոկենտիոս III-ի հրամանով 1204 թվականին նրանց արյունակցական կապի պատճառով: Բերենգարիան իր երեխաների հետ միասին հեռացավ իր հոր` Կաստիլիայի թագավոր Ալֆոնսո VIII-ի մոտ: 1217 թվականին նրա կրտսեր եղբայր Հենրի I-ը մահացավ և Բերենգարիան ժառանգեց Կաստիլիայի գահը, իսկ Ֆերդինանդը դարձավ ժառանգորդ, սակայն շուտով Բերենգարիան գահը հանձնեց իր որդուն:


== Ծանոթագրություններ ==
Ռիոլոբոս

Ռիոլոբոս (իսպ.՝ Riolobos), բնակավայր և համայնք Իսպանիայի արևմուտքում, Էստրեմադուրայի մաս հանդիսացող Կասերես ինքնավար պրովինցիայի Վեգաս դել Ալագոն շրջանում (կոմարկայում)։ Զբաղեցնում է 49,49 կմ² տարածք։ Բնակչության թվաքանակը 2010 թվականի տվյալներով եղել է 1.386:
Հին վարչակարգի անկման ժամանակ բնակավայրը դարձել է սահմանադրական մունիցիպալիտետ Էստրեմադուրայի տարածաշրջանի սահմաններում։ 1834 թվականից ընդգրկվել է Կորիայի դատական տարածաբաժնի կազմում։ 1842 թվականին անցկացված մարդահամարի տվյալներով ունեցել է 200 տուն և 1095 բնակիչ։


=== Ժողովրդագրություն ===
1900 թվականից ի վեր՝ Ռիոլոբոսի բնակչության թվաքանակի փոփոխությունները ըստ տասնամյակների եղել են հետևյալը


== Ծանոթագրություններ ==


== Արտաքին հղումներ ==
Սամաճաբլո

Սամաճաբլո (վրաց.՝ სამაჩაბლო), նախկին Հարավ-Օսիական ինքնավար մարզի տարածքի ոչ պաշտոնական, վրացական անվանումը։ Անվանումը գործածության մեջ է մտնել Վրաստանի նախագահ Զվիադ Գամսախուրդիայի առաջարկությամբ։ Բառը կազմված է վրացական իշխանական Մաչաբելի տոհմի անվանումից, որը հավակնում էր հին աբխազական Աչբա տոհմից սերելուն։ Ուշ միջնադարում նրանք ունեցել են մեծ հողաբաժին ներկայիս Հարավային Օսիայի տարածքում։ Հիմա «Սամաճաբլո» տերմինը Վրաստանում պաշտոնապես փոխարինված է ավելի չեզոքով, այն է՝ Ցխինվալի երկրամաս։


== Տես նաև ==
Հարավային Օսիա


== Գրականություն ==
Potier, Tim (2001), Conflict in Nagorno-Karabakh, Abkhazia, and South Ossetia: A Legal Appraisal, p. 139. Martinus Nijhoff Publishers,
Ակտյուբինսկի

Ակտյուբինսկի (ռուս.՝ Актюбинский, թաթ.՝ Актюба), քաղաքատիպ ավան Ռուսաստանի Թաթարստան հանրապետության Ազնակաևսկի շրջանի կազմում։
Բնակչությունը 2010 թվականին գրանցված տվյալներով կազմում էր 9513 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադրենոկորտիկոտրոպ հորմոն

Ադրենոկորտիկոտրոպ հորմոն, հիպոֆիզի (մակուղեղի) առաջային բլթի հորմոն։ Մակերիկամի կեղևային շերտի ֆունկցիայի ֆիզիոլոգիական խթանիչը։


== Ստացում ==
Ստացվում է խոշոր եղջերավոր անասունների և խոզերի հիպոֆիզից։


== Կիրառում ==
Ադրենոկորտիկոտրոպ հորմոնը կիրառվում է ռեմատիզմի, վարակիչ ոչ յուրահատուկ հոդաբորբերի, պոդագրայի (հոդատապի), ալերգիկ, մաշկային և արյան որոշ հիվանդությունների դեպքում։


== Գրականություն ==
Агаджанян Н. А., Тель Л. З., Циркин В. И., Чеснокова С. А.. Физиология человека. Санкт — Петербург: Сотис, 1998 . с. 153—154
Большая Медицинская Энциклопедия. Гл. ред. Б. В. Петровский. Изд. Советская Энциклопедия, 1982. 3-е издание; том 1, с. 110—111
Розен В. Б. Основы эндокринологии // М.: Изд-во МГУ, 1994
Strand F. et al., 1993, Pranzatelli M. et al., 1994, Googman B. et al., 1994, Gotoh M. et al., 1994, Hatzinger M. et al., 1995, Kiem D. et al., 1995, Musselman D. & Nemeroff C., 1995
Արգանդափողեր

Արգադնափողեր, ֆալոպյան փողեր, ձվատար փողեր, կնոջ ներքին սեռական օրգան (երկարությունը՝ 10-12 սմ)։ Զույգ խողովակներ են, սկսվում են արգանդի մարմնի անկյուններից և ազատ ծայրով բացվում որովայնի խոռոչի մեջ։ Խողովակը բաղկացած է արգանդային (ավարտվում է արգանդի պատում), նեղացած (պարանոց) և լայնացած (ամպուլա, որը վերջանում է ծոպավոր եզրեր ունեցող ձագարով) մասերից։ Արգանդափողի պատն ունի շճային, շարակցահյուսվածքային, մկանային և լորձային թաղանթներ։ Արգանդափողի լորձաթաղանթը մի կողմից վերածվում է արգանդի լորձաթաղանթի, մյուսով կպչում որովայնամզին, հետևաբար արգանդափողերը բացվում են դեպի որովայնի խոռոչ։ Դրա հետ կապված՝ առաջանում է կնոջ սեռական օրգաններից վարակը որովայնի խոռոչ թափանցելու վտանգ։ Եթե բեղմնավորված ձվաբջջի տեղափոխումը կասեցվում է արգանդափողերում (վերջիններիս բորբոքման ժամանակ), առաջանում է փողային արտարգանդային հղիություն։


== Ծանոթագրություններ ==
Զաբոլոնե (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԶաբոլոնեԶաբոլոնե (ռուս.՝ Заболонье), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երաժշտական կոմեդիա

Երաժշտական կոմեդիա, կատակերգական հիմքով երաժշտաբեմական ստեղծագործություն։ Ընդհանրացնում է երաժշտաբեմական ժանրերը (օպերա-բուֆֆ, օպերետ, կոմիկական օպերա, կոմեդիա-բալետ, վոդևիլ, մյուզիքլ և այլն)։ Միջնադարում «կոմեդիա» եզրույթով անվանել են առավելապես երջանիկ ավարտ ունեցող բեմական ներկայացումները, XVII դարում՝ իտալական բոլոր օպերաները՝ անկախ բովանդակությունից։


== Ձևավորում ==
Որպես երաժշտական թատրոնի ինքնուրույն ժանր՝ ձևավորվել է XIX դարի վերջին և XX դարի սկզբին։ Ի տարբերություն օպերետի՝ երաժշտական կոմեդիայի երաժշտությունը սերտորեն կապված չէ բովանդակության զարգացման հետ. նրա մեջ հազվադեպ են երաժշտական ծավալուն՝ անսամբլի, մեներգերի, երգչախմբի հետ միահյուսված տեսարանները։ Երաժշտական կոմեդիան կարող է ընդգրկել երգի տարբեր ժանրեր և կենցաղային պարեր։ Երաժշտական կոմեդիաներ բեմադրվում են նաև Հակոբ Պարոնյանի անվան երաժշտական կոմեդիայի պետական թատրոնում։


== Ծանոթագրություններ ==
Սոֆյա Հակ

Սաիդա Սոֆյա Հաք (անգլ.՝ Syeda Sophia Haque, հունիսի 14, 1971(1971-06-14), Պորտսմութ, Հեմփշիր, Միացյալ Թագավորություն - հունվարի 17, 2013(2013-01-17) կամ հունվարի 16, 2013(2013-01-16), Լոնդոն, Մեծ Լոնդոն), բրիտանացի դերասանուհի, երգչուհի, վիջեյ և պարուհի։


== Վաղ տարիներ ==
Սաիդա Սոֆյա Հակը ծնվել է 1971 թվականի հունիսի 14-ին Պորտսմութում  (Անգլիա, Մեծ Բրիտանիա)՝ բանգլադեշցու և բրիտանական ծագմամբ հրեուհու ընտանիքում։Նա երեք դստրերից կրտսերն էր։
Նրան դաստիարակել է մայրը՝ Թելման, որը դպրոցի ուսուցչուհի էր։ Սոֆյան հաճախել է  Օրպինգտոնում գտնվող Պրիորատի դպրոց և երկուսուկես տարի պարի դասեր է վերցրել Մերի Ֆորեսթերի պարի դպրոցում, որից հետո 13 տարեկանում տեղափոխվել է Լոնդոն (որտեղ ապրել է հոր՝ Ամիրուլ Հակի, որը ռեստորանատեր էր, և նրա երկրորդ կնոջ հետ)՝ լրիվ դրույքով սովորելով Լոնդոնի գեղարվեստական ուսումնական հաստատություններում։


== Կարիերա ==
Որպես երգչուհի՝ Սոֆյան իր կարիերան սկսել է 1988 թվականին։
1999 թվականին Հակը սկսել է նկարահանվել ֆիլմերում և 2013 թվականին խաղացել է 20 ֆիլմում և հեռուստաֆիլմում։ «Ծայրահեղ վտանգավոր» (2008) ֆիլմում խաղացել է Փուջայի դերը ։ Նկարահանվել է «Անուբիսի մենաստան»-ի 2-րդ եթերաշրջանում՝ Սանկհարի հոգու դերում։
Նա նաև «MTV» հեռուստաալիքի վիջեյ էր։


== Անձնական կյանք և մահ ==
Հակը ապրել է Նափիլում՝ Սուրեյում՝ խաղընկերոջ՝ երաժշտական ռեժիսոր՝ Դեյվիդ Ուայթի հետ։ Զույգը կառուցել է լողացող տուն, երբ Սոֆյան հիվանդացել է։
2012 թվականին Սուրբ ծնունդից քիչ առաջ նրա մոտ ախտորոշվել է քաղցկեղ։ Շուտով Հակի մոտ առաջացել է թոքերի տրոմբ և թոքաբորբ։ Պարուհին մահացել է 2013 թվականի հունվարի 17-ին Լոնդոնի հոսպիտալում բժշկական հետազոտության ժամանակ։


== Ընտրյալ ֆիլմագրություն ==


== Ծանոթագրություններ ==
Ծանկալաուրի

Ծանկալաուրի (վրաց.՝ წანკალაური), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4 մարդ։


== Ծանոթագրություններ ==
Ֆուտբոլի Անգլիայի գավաթ 1977-78

Ֆուտբոլի Անգլիայի գավաթ 1977-78 (անգլ.՝ 1977-78 FA Cup), Ֆուտբոլի Անգլիայի գավաթի 97-րդ խաղարկությունն է, որում հաղթեց «Իպսվիչ Թաուն» ֆուտբոլային ակումբը։


== Եզրափակիչ ==
Դաբանթափասի

Դաբանթափասի, Տապանտեփեսի, լեռ Ադրբեջանի Ջուղայի շրջանում, Զանգեզուրի լեռնաշղթայի հարավային հատվածում, Երնջակ գետի հովտում Սալիթաղ գյուղի մոտ։ Ըստ պարսկական ավանդության այստեղ իբր պահպանվել են Ալիի կրնկի հետքերը և իբր այդ պատճառով էլ սարը կոչվել է Դաբանթափասի («կրկնագագաթ», «կրկնակատար»)։


== Ծանոթագրություններ ==
Կրասնի Օկտյաբր (Վեսյոլիի շրջան)

Անվան այլ կիրառումների համար տե՛ս՝ Կրասնի Օկտյաբր (այլ կիրառումներ)Կրասնի Օկտյաբր (ռուս.՝ Красный Октябрь), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Կրասնոօկտյաբրսկի գյուղական համայնքի վարչական կենտրոնն է։
Ադրբեջանի վարչապետների ցանկ

Ստորև ներկայացված են Ադրբեջանական Հանրապետության նախագահների ցանկը՝ սկսված 1918 թվականից մինչև մեր օրեր։ 1918 թվականին Բաթումի պայմանագրով փաստացի ճանաչվեց Հայաստանի, Վրաստանի և Ադրբեջանի Հանրապետությունների անկախությունը։ Այս իրադարձությամբ փլուզվեց Անդրկովկասի սեյմը։ Մինչ 1922 թվականի դեկտեմբերի 30-ը Ադրբեջանում նախագահի կառավարությանը զուգընթաց գործում էր նաև վարչապետի կառավարությունը մեջլիսում։ 1922 թվականին Ադրբեջանը հռչակվեց որպես Ադրբեջանական Խորհրդային Սոցիալիստական Հանրապետությունը և մյուս 14 երկրների հետ կազմեց Խորհրդային Միությունը։ Այս սոցիալիստական երկրում կառավարում էր մեկ նախագահը և մեկ վարչապետը։ Կոնկրետ վարչապետին թեկնածու էր առաջադրում Ռուսաստանի Խորհրդային Սոցիալիստական Հանրապետությունը։ 1991 թվականից ի վեր, Ադրբեջանում կառավարում են ադրբեջանցի վարչապետներ։ Երկիրը չունի ոչ մի կախվածությւոն այլ երկրներից (չհաշված ԱՊՀ համագործակցությունը)։


== Ադրբեջանի վարչապետների ցանկ ==
 Ադրբեջանի Ժողովրդավարական Հանրապետություն Ադրբեջանի Խորհրդային Սոցիալիստական Հանրապետություն


== Ներկայիս վարչապետ ==


== Ծանոթագրություններ ==
Ջրվեժ (գետ)

Անվան այլ կիրառումների համար տե՛ս՝ Ջրվեժ (այլ կիրառումներ)Ջրվեժ, գետ Հայաստանի Կոտայքի մարզում և Երևանում։ Սկիզբ է առնում Գեղամա լեռների հարավարևմտյան լեռնաճյուղից և Երևանի տարածքում ձախից միախառնվում Գետառին։ Երկարությունը 24 կմ է, ջրհավաք ավազանը՝ 88 կմ²։ Ջրերն օգտագործվում են ոռոգման նպատակով։ Գետի հովտում 2000 հա տարածության վրա տնկված են պտղատու և դեկորատիվ ծառատեսակներ։


== Ծանոթագրություններ ==
Վիլֆրանկ (Ատլանտյան Պիրենեյ)

Վիլֆրանկ (ֆր.՝ Villefranque),  կոմունա Ֆրանսիայում, որը գտնվում է Աքվիտանիա շրջանում, Ատլանտյան Պիրենեյ դեպարտամենտում։ Մտնում է Նիվ Ադուր կանտոնի կազմի մեջ։ Հանդիսանում է Բայոն շրջանը։
Համայնքի INSEE կոդ՝ 64558։


== Աշխարհագրություն ==

Կոմունան գտնվում է Փարիզից հարավ-արևմուտք 670 կմ հեռավորության վրա, Բորդոյից հարավ-արևմուտք 175 կմ, իսկ Պոյից արևմուտք`90 կմ։
Կոմունայի արևմուտքում հոսում է Նիվ գետը։


=== Կլիմա ===
Կլիման տաք օվկիանոսային է։ Ձմեռը մեղմ է, հունվարի միջին ջերմաստիճանը +5°С -ից մինչև+13°С է,  −10 °C-ից ցածր հազվադեպ է լինում։  Տարեկան տեղումների քանակը թափվում է 15 օրերի ընթացքում՝ նոյեմբերից ապրիլ ամիսներին՝ ձյան տեսքով։ Առավելագույն ջերմաստիճանը ամռանը  20-30 °C  է, իսկ 35 °C-ից բարձր հազվադեպ է լինում։  Տեղումների տարեկան քանակը բարձր է և կազմում է 1100 մմ։ Կոմունայում գերակշռում են անհողմ եղանակները, ուժեղ քամիները հազվադեպ են։


== Բնակչություն ==
Համայնքի բնակչությունը 2010 թվականին կազմում էր 2225 մարդ։


== Տնտեսություն ==
2010 թվականի տվյալներով 1507 աշխատունակ տարիքի մարդկանցից (15-64 տարեկան) 1054-ը տնտեսապես ակտիվ էին, 453-ը անգործ (ակտիվության ցուցանիշը 69,9 %, 1999 թվականին եղել է՝ 70,7%)։ 1054 աշխատունակ բնակիչներից 963-ը աշխատում էին (499 տղամարդ և 464 կին), անաշխատանք էին 91 -ը (47 տղամարդ և 44 կին)։ 453 անգործ մարդկանցից 142-ը աշակերտներ կամ ուսանողներ են, 209-ը թոշակառու, 102-ը չէին աշխատում այլ պատճառներով:.


== Տեսարժան վայրեր ==
Սուրբ Հովհաննես Մկրտիչ եկեղեցի։ Պատմական հուշարձան է 1927 թվականից։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Официальный сайт (ֆր.)
«Вильфранк» (ֆրանսերեն)։ Ֆրանսիայի վիճակագրության և տնտեսական հետազոտությունների ազգային ինստիտուտ։ Վերցված է 2015-06-17 
«Вильфранк» (ֆրանսերեն)։ www.linternaute.com։ Վերցված է 2015-06-17 
«Вильфранк» (ֆրանսերեն)։ cassini.ehess.fr։ Վերցված է 2015-06-17
Հաղթական կամար «Մակեդոնիա»

Հաղթական կամար «Մակոդոնիա» (մակեդոներեն՝ Порта Македонија), հաղթական կամարը գտնվում է Սկոպյեի Պելլա հրապարակումː
Կառույցի շնարարությունը սկսվել է 2011 թվականին և ավարտվել է 2012-ինː
Ի սկզբանե բացումը նախատեսված էր 2011 թվականի սեպտեմբերի 8-ին, Մակեդոնիայի հանրապետության անկախության 20-րդ տարելիցին, սակայն չնախատեսված պատճառներով արարողությունը հետաձգվեց ː  2012 թվականի հունավարի 6-ին հաղթական կամարը բացվեց, ելույթ ունեցավ այդ տարիներին Մակեդոնիայի վարչապետ՝ Նիկոլա Գրուևսկինː
Հաղթական կամարի բարձրությունը 21 մետր էː  Արժեքը 4.4 միլիոն եվրո ː  Ընդհանուր մակերեսը կազմում է 193 մ²ː
Հաղթական կամարի վրա տեղադրված են աստիճաններ և վերելակներː  Ինչես նաև նրա մեջ կան մի քանի սենյակներ, որոնցից մեկը հուշանվերների խանութ էː  Կամարի տանիքում անցկացվում են հարսաիքներː
Կառույցի վրա պատկերված են իրադարձություններ կապված՝ Մակեդոնիայի հանրապետության, Հին Մակեդոնիայի, Կյուրեղ և Մեթոդիոս քարոզիչների, լուսավորիչներ Կլիմենտ և Նաում Օրհիդսկիների, Սամուել արքայի, մակեդոնացի հերոս Կորպոշի, Իլինինյան ապստամբության, Մակեդոնիայի ազգային-ազատագրական պայքարի հակաֆաշիստական հավաքի, Հունաստանում սլավոնների պատմության հետː  Բացի այս ամենից հաղթական կամարի եզրերը զարդարված են բրոնզե արձանիկներովː  Կառույցի մակերեսը ծածկված է մարմարովː  Այն հովանավորվում է Մակեդոնիայի հանրապետության կառավարության կողմից ː


== Ծանոթագրություններ ==


== Արտաքին հղումներ ==
Триумфальная арка «Македония» (ռուս.)
Триумфальная арка «Македония» - фотографии (մակեդ.)
Триумфальная арка «Македония» на карте (ռուս.)
Դինար (արժույթ)

Դինար, մի քանի երկրներում հիմնական արժույթ, այն պատմականորեն օգտագործվել է տարբեր ժամանակներում։
Ժամանակակից դինարի պատմական նախորդները ոսկե դինարն են, միջնադարյան մուսուլմանական կայսրությունների հիմնական մետաղադրամը, որն առաջին անգամ թողարկվել է Հիջրայի 77 (696-697)  թվականին Աբդ ալ-Մալիկ իբն Մարվան խալիֆի կողմից։ Այս բառը ծագել է մ.թ.ա. 211 թվականին առաջին անգամ հատված Հին Հռոմի արծաթե դենարիուս մետաղադրամից։

Անգլերեն դինար բառը արաբերեն دينار (dīnār)-ի թարգմանությունն է, որը սիրիական լեզվում (dīnarā) փոխ է առնվել հունարեն δηνάριον (dēnárion)-ից, որն էլ լատիներեն dēnārius բառից է ծագել։
Ոսկե մետաղադրամը, որը հայտնի էր նաև դինարա (dīnāra) անունով, Հնդկաստան է ներմուծվել Քուշական կայսրության կողմից 1-ին դարում, որն ընդունվել է Գուպտայի կայսրության և նրան հաջորդողների կողմից մինչև 6-րդ դար։ Ժամանակակից ոսկե դինարը ներկայացնում է ոսկե ձուլակտորի մետաղադրամ, որը մինչ օրս որպես պաշտոնական արժույթ չի թողարկվել որևէ պետության կողմից։


== Օրինական վճարամիջոց ==


=== Ներկայումս դինար կամ նմանատիպ անվանումներով արժույթ օգտագործող երկրներ ===


=== 20-րդ դարում դինար կոչվող արժույթ նախկինում օգտագործած երկրներ և տարածաշրջաններ ===

8-րդ դարի անգլիական արքա Մերսիայի Օֆֆայի պատրաստած աբբասյան դինարների կրկնօրինակները 774 թվականին հատվել են խալիֆ Աբու ալ-Մանսուրի կողմից` դարձերեսին ամփոփված Offa Rex մակագրությամբ։ Դրամահատները ակնհայտորեն արաբերեն չգիտեին, քանի որ արաբերեն տեքստը շատ սխալներ է պարունակում։ Նման մետաղադրամները կարող էին արտադրվել Մուսուլմանական Իսպանիայի հետ առևտրի համար։


== Ծանոթագրություններ ==
Սան Մարինո (այլ կիրառումներ)

Սան Մարինո եզրը կարող է վերաբերել՝

Սան Մարինո - Պետություն Հարավային Եվրոպայում, ամբողջովին շրջապատված Իտալիայով
Սան Մարինո - մայրաքաղաքի կարգավիճակ ունեցող քաղաք Սան Մարինոյում։
Գոհար Գալաչյան

Գոհար Համբարձումի Գալաչյան (դեկտեմբերի 21, 1923(1923-12-21), Երևան, Հայկական ԽՍՀ, ԱԽՖՍՀ, ԽՍՀՄ - սեպտեմբերի 9, 2008(2008-09-09), Երևան, Հայաստան), հայ օպերային երգչուհի՝ մեցցո-սոպրանո, ՀԽՍՀ ժողովրդական արտիստ (1967)։


== Կենսագրություն ==
Ծնվել է Երևանում։ 1952 թվականին ավարտել է Երևանի Կոմիտասի անվան պետական կոնսերվատորիան։ 1952-1956 թվականներին և 1960 թվականից եղել է Երևանի Սպենդիարյանի անվան օպերայի և բալետի թատրոնի մեներգչուհի, իսկ 1956-1959 թվականներին՝ ԽՍՀՄ Մեծ թատրոնի մեներգչուհի։ 1979 թվականից դասավանդել է Երևանի կոնսերվատորիայում։


== Դերեր ==
Կատարած դերերից են՝

Լյուբաշա՝ «Թագավորի հարսը»,
Էբոլի՝ «Դոն Կառլոս»,
Ադալժիզա՝ «Նորմա»,
Փառանձեմ՝ «Արշակ Երկրորդ»,
Գերտրուդ՝ «Բանկ բան»,
Մադլենա՝ «Ռիգոլետտո»,
Կարմեն, Ալմաստ և այլն։1967 թվականին արժանացել է ՀԽՍՀ ժողովրդական արտիստի կոչմանը։ Մահացել է Երևանում։


== Հիշատակ ==
Գոհար Գալաչյանի 90-ամյակի առթիվ նրա դասավանդած դասարանի պատին փակցվել է հուշատախտակ։


== Ծանոթագրություններ ==
Դարյա Կորոբովա

Դարյա Սերգեևնա Կորոբովա (ռուս.՝ 	Дарья Сергеевна Коробова, փետրվարի 2, 1989(1989-02-02), Էլեկտրոստալ, Մոսկվայի մարզ, ՌԽՖՍՀ, ԽՍՀՄ), ռուս գեղալողորդ։ 2012 թվականի Օլիմպիական խաղերի չեմպիոն։ Մոսկվայի և Ռուսաստանի գեղալողի հավաքականների անդամ, աշխարհի ութակի, Եվրոպայի հնգակի չեմպիոն, աշխարհի գավաթակիր, Ռուսաստանի տասնհինգակի չեմպիոն։


== Մարզական կարիերա ==
2008 թվականին Ջրային մարզաձևերի միջազգային ֆեդերացիայի գեղալողի միջազգային տիտղոսի խաղարկության ժամանակ Ռուսաստանի հավաքականը մասնակցել է պատանեկան կազմով։ Դարյա Կորոբովան ու Անժելիկա Տիմանինան զույգերի ազատ ծրագրով գրավել են երրորդ տեղը։
2009 թվականին Ռուսաստանի գեղալողի հավաքականի կազմում Դարյա Կորոբովան դարձել է աշխարհի երկակի չեմպիոն։ Նախ Անժելիկա Տիմանինայի, Աննա Նասեկինայի, Ալեքսանդրա Պացկևիչի, Ալլա Շիշկինայի, Վիկտորյա Շեստակովիչի, Ելիզավետա Ստեպանովայի և Սոֆյա Վոլկովայի հետ Դարյա Կորոբովան գրավել է առաջին տեղը տեխնիկական ծրագրում, ապա Անաստասիա Դավիդովայի, Նատալյա Իշչենկոյի, Անժելիկա Տիմանինայի, Աննա Նասեկինայի, Ալեքսանդրա Պացկևիչի, Սվետլանա Ռոմաշինայի և Ալլա Շիշկինայի հետ հաղթել է ազատ ծրագրում։
2010 թվականին Դարյա Կորոբովան Բուդապեշտում անցկացվող Եվրոպայի առաջնությունում մասնակցել է խմբերի ու համակցված մրցություններին և նվաճել երկու ոսկե մեդալ։
2012 թվականին Դարյա Կորոբովան դարձել է Լոնդոնում անցկացվող Օլիմպիական խաղերի չեմպիոն։
2013 թվականին Կազանում անցկացված ամառային Ունիվերսիադայում Դարյա Կորոբովան նվաճել է երկու ոսկե մեդալ՝ հաղթելով խմբերի և համակցված ծրագրերում։
Նույն թվականին Բարսելոնայում անցկացված աշխարհի առաջնությունում Դարյա Կորոբովան դարձել է աշխարհի չեմպիոն խմբերի ու համակցված մրցություններում։


== Պարգևներ և կոչումներ ==
Բարեկամության շքանշան (13 օգոստոսի, 2012 թվական) – ֆիզիկական կուլտուրայի և սպորտի զարգացման գործում ունեցած մեծ ավանդի, 2012 թվականին Լոնդոնում (Մեծ Բրիտանիա) 30-րդ Օլիմպիական խաղերում ունեցած մարզական բարձր ձեռքբերումների համար
Ռուսաստանի սպորտի վաստակավոր վարպետ (5 ապրիլի, 2010 թվական)
Ռուսաստանի Դաշնության նախագահի պատվոգիր (19 հուլիսի, 2013 թվական) – 2013 թվականին Կազանում անցկացված XXVII համաշխարհային ամառային ունիվերսիադայում ցուցաբերած մարզական բարձր ձեռքբերումների համար


== Ծանոթագրություններ ==
Գյոկդաղ (լեռ, Կարսի սարահարթի հարավային շրջան)

Անվան այլ կիրառումների համար տե՛ս՝ Գյոկդաղ (այլ կիրառումներ)Գյոկդաղ, լեռ Կարսի սարահարթի հարավային շրջան, Հայկական պարի հյուսիսային հատվածում։ Բարձրությունը 2871 մ է։


== Ծանոթագրություններ ==
Լռության ճիչը (ֆիլմ)

«Լռության ճիչը» (ռուս.՝ «Крик тишины»), խորհրդային դետեկտիվ ֆիլմ, որը նկարահանել է ռեժիսոր Արյա Դաշիևը «Մոսֆիլմ» կինոստուդիայում 1981 թվականին։
Ֆիլմը բեմադրվել է Իսայ Կալաշնիկովի «Հետաքննություն» վեպի հիման վրա, և հեղինակն ինքը մասնակցել է ֆիլմի սցենարի ստեղծմանը։ Պրեմիերան տեղի է ունեցել 1982 թվականի մայիսի 17-ին։


== Սյուժե ==
Մերձբայկալ։ Տայգայի լռության մեջ երկու կրակոց է հնչում։ Ծանր վիրավորվել է որսորդ Կոլչինը։ Հիվանդանոցում նա մահանում է։ Քննիչները սկսում են հետաքննություն։


== Դերասաններ ==
Յուրի Սոլոմին – քննիչ դրոնով
Բորիս Շչերբակով – Սեմյոն Շմելյով
Օլեգ Վիդով – եգեր Միխայիլ Կոլչին
Վադիմ Կուրկով – Իլյա Ֆոմին
Լյուբով Գերմանովա – Նադյա
Ալեվտինա Եվդոկիմովա – Գլաֆիրա Դրիցինա, վաճառողուհի
Բուդա Վամպիլով – Սամբու Մալանով, գյուղի խորհրդի նախագահ
Վալերի Մալիշև – որսորդ  Պավել Ֆեդոտովիչ Պետրյակով
Ցիրեն Շագժին – Սանժի Տառնուև
Միխայիլ Ելբոնով – Դուգար Տառնուև


== Նկարահանող խումբ ==
Ռեժիսոր՝ Արյա Դաշիև
Սցենարի հեղինակներ՝ Իսայ Կալաշնիկով, Արյա Դաշիև
Օպերատոր՝ Ռալֆ Քելլի
Բեմադրող նկարիչ՝ Իվան Պլաստինկին
Կոմպոզիտոր՝ Ջոն Տեր-Թադևոսյան
Երգերի տեքստի հեղինակ՝ Լեոնիդ Կուկսո
Հնչյունային ռեժիսոր՝ Վիկտոր Բելյարով


== Նկարահանման վայրեր ==
Նատուրալ նկարահանումները կատարվել են Բուրյաթիայի Պրիբայկալսկի շրջանում ։


== Ծանոթագրություններ ==
Գոմաջուր

Գոմաջուր, Ղուրաբաձոր, Սաֆարենց գոմի առու, ցամաքող գետ Հայաստանի Գեղարքունիքի մարզում։ Սկիզբ է առնում Գեղամա լեռների արևելյան լանջերից և Գավառ քաղաքի մոտ աջից միախառնվում Լայնաձոր գետին։ Երկարությունը 13 կմ է։ Ամռանը ցամաքում է։


== Ծանոթագրություններ ==
Գերտաքացում (այլ կիրառումներ)

Գերտաքացում,

կոնդենսացած փուլում գտնվող նյութի (պինդ բյուրեղային կամ հեղուկ) տաքացումը՝ այլ փուլի անցման ջերմաստիճանից բարձր։ Հալման դեպքում բյուրեղների գերտաքացումն անհնար է, քանի որ նրանց կլանած ջերմությունը ծախսվում է բյուրեղային ցանցի կապերի խզման համար։ Կոնդենսացած փուլում գտնվող նյութի գերտաք վիճակը մետաստաբիլ է, բայց բարենպաստ պայմաններում այդ փուլն ինքնաբերաբար անցնում է կայուն վիճակի՝ նրա մի մասը փուլային անցում է կրում, և ջերմաստիճանը (Т) իջնում է մինչև փուլային անցման ջերմաստիճանը (Тփ.ա.)։ Գործնականում ջերմության կլանման կամ անջատման հետ կապված ամեն մի փույային անցման դեպքում անհրաժեշտ է որոշ (ոչ մեծ) գերտաքացում կամ գերսառեցում, որպեսզի պրոցեսն ընթանա վերջավոր արագությամբ։ Բացի այդ, հեղուկի եռման համար նորից պահանջվում է որոշ գերտաքացում, որպեսզի մազականությունը և հիդրոստատիկ ճնշումը չդանդաղեցնեն գոլորշու պղպջակների աճը։ Գերտաքացած հեղուկները կիրառվում են բշտիկային խցիկում։
Միևնույն ճնշման դեպքում գոլորշու տաքացումը հագեցման ջերմաստիճանից բարձր ջերմաստիճանում։ Գերտաք (չհագեցած) գոլորշին թերմոդինամիկապես կայուն է։ Գոլորշու գերտաքացում տված ճնշման (ρ) դևպքում բնութագրվում է գերտաքացման (Т) և հագեցման (Тհագ.․) ջերմաստիճանների տարբերությամբ (Т—Тհագ.), այսինքն՝ գերտաքացման աստիճանով։ Գերտաքացման աստիճանի բարձրացման հետ միա–սին գոլորշին ավելի ու ավելի է հեռանում հագեցած վիճակից և մոտենում իդեալական գազի վիճակին։ Գերտաքացած ջրային գոլորշին լայն կիրառություն ունի ջերմատեխնիկայում։
Բերդ (այլ կիրառումներ)

Բերդ, կարող է վերաբերել՝


== Ճարտարապետություն ==
Բերդ, ճարտարապետական կառույց, որը հնում և միջնադարում ուներ պաշտպանական նշանակություն։


== Աշխարհագրություն ==
Բերդ, քաղաք ՀՀ Տավուշի մարզում։
Բերդ - համայնք Հայաստանի  Տավուշի մարզում
Բերդ, գյուղ ներկայիս Ադրբեջանական Հանրապետության Ղազախի շրջանում։
Բերդ, գյուղ Արևմտյան Հայաստանում, Վանի վիլայեթի Բերկրի-Աբաղայի գավառում
Բերդ, բլուր Վայոց ձորի լեռների հարավային լանջերին
Բերդ, բլրակ Հայկական լեռնաշխարհում, Արածանիի միջին հոսանքի շրջանում
Բերդ, գետ Ռուսաստանում (Նովոսիբիրսկի մարզ)


== Մշակույթ ==
Բերդ - հայկական պար, որի արմատները հին հայկական Վասպուրական քաղաքից են
Գառնիկ Ալեքսանյան (բժիշկ)

Անվան այլ կիրառումների համար տե՛ս՝ Գառնիկ Ալեքսանյան (այլ կիրառումներ)Գառնիկ Սուրենի Ալեքսանյան (հոկտեմբերի 1, 1956(1956-10-01) - 2011, գյուղ Խանձաձոր (ԼՂՀ Հադրութի շրջան)), վիրաբույժ։ ՀՀ բանակի բժշկական ծառայության մայոր (1998)։


== Կենսագրություն ==
Ավարտել է Երևանի պետական բժշկական ինստիտուտը (1985)։ 1986-2000 թվականներին աշխատել է ՀՀ Մեղրիի, ԼՂՀ Հադրութի շրջանային կենտրոնական հիվանդանոցներում, Հադրութի ՊՇ-ում, ՀՀ ՊՆ համար 1 զորամասում, կենտրոնական զինվորական, Երևանի կայազորային կլինիկական հոսպիտալներում (2000 թվականից՝ վերջինիս բուժական գծով պետի տեղակալ)։ 1989 թվականին կամավոր մեկնել է Արցախ, մասնակցել Հադրութի և Մարտակերտի շրջանների ինքնապաշտպանական և ազատագրական մարտերին, ռազմական գործողությունների առաջին գծի ռազմադաշտային շարժական հոսպիտալներում բուժել, վիրահատել հարյուրավոր ազատամարտիկների։ Պարգևատրվել է ԼՂՀ «Արիության համար», ՀՀ «Մարտական ծառայության համար» մեդալներով։


== Ծանոթագրություններ ==